PMIndiaData/PMIndiaSum huggingface dataset:
জাতীয় পুষ্টি মিশন গঠনের প্রস্তাবে সম্মতি কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে বৃহস্পতিবার জাতীয় পুষ্টি মিশন গঠনের প্রস্তাবটি অনুমোদন লাভ করেছে। ২০১৭-১৮ অর্থবর্ষ থেকে শুরু করে আগামী তিন বছরের জন্য এই মিশন গড়ে তোলার লক্ষ্যে বাজেট সংস্থানের পরিমাণ নির্দিষ্ট হয়েছে ৯০৪৬ কোটি ১৭ লক্ষ টাকা। সর্বোচ্চ ক্ষমতাসম্পন্ন জাতীয় পুষ্টি মিশন বিভিন্ন মন্ত্রকের পুষ্টিদান সম্পর্কিত কর্মসূচিগুলির তদারকি ছাড়াও নির্দিষ্ট লক্ষ্যমাত্রার বিষয়টিও স্থির করবে। জাতীয় পুষ্টি মিশন গঠনের প্রস্তাবে অপুষ্টিরোধে গৃহীত ও রূপায়িত বিভিন্ন কর্মসূচির রূপরেখা তৈরি, বিভিন্ন ব্যবস্থার মধ্যে সমন্বয়সাধন, তথ্য যোগাযোগ ও প্রযুক্তি-ভিত্তিক তদারকি ব্যবস্থা গড়ে তোলা, নির্দিষ্ট লক্ষ্যমাত্রা পূরণে বিভিন্ন রাজ্য ও কেন্দ্রশাসিত অঞ্চলের অনুকূলে সুযোগ-সুবিধার প্রসার, তথ্য প্রযুক্তি-ভিত্তিক ব্যবস্থা ও পদ্ধতি গ্রহণে অঙ্গনওয়াড়ি কর্মীদের প্রয়োজনীয় সুযোগ-সুবিধাদান, অঙ্গনওয়াড়ি কর্মীদের হাতে লেখা তথ্য ও পরিসংখ্যান পদ্ধতির বিলোপ, অঙ্গনওয়াড়ি কেন্দ্রগুলিতে শিশুদের উচ্চতা মাপার ব্যবস্থা চালু করা, সামাজিক অডিট এবং পুষ্টি সম্পর্কিত সহায়-সম্পদ প্রসারের ওপর বিশেষ জোর দেওয়া হয়েছে। ঐ প্রস্তাবে বলা হয়েছে যে, নির্দিষ্ট লক্ষ্যমাত্রা পূরণের মাধ্যমে একদিকে যেমন অপুষ্টি ও রক্তাল্পতার মতো সমস্যা সমাধানের চেষ্টা করা হবে, অন্যদিকে তেমনই কম ওজনের শিশুর জন্মের ঘটনাও উল্লেখযোগ্যভাবে হ্রাস পাবে। প্রস্তাবে আরও বলা হয়েছে যে, এই কর্মসূচির মাধ্যমে উপকৃত হবেন দেশের ১০ কোটিরও বেশি মানুষ। দেশের সবকটি রাজ্য ও জেলাকেই পর্যায়ক্রমে এই কর্মসূচির আওতায় নিয়ে আসা হবে। ২০১৭-১৮ অর্থবর্ষে ৩১৫টি, ২০১৮-১৯ আর্থিক বছরে ২৩৫টি এবং ২০১৯-২০ সালে বাকি জেলাগুলিকে এই কর্মসূচিতে নিয়ে আসার কাজ সম্পূর্ণ হবে।
বিশ্ব শৌচাগার দিবসে প্রধানমন্ত্রীর বার্তা

বিশ্ব শৌচাগার দিবস উপলক্ষে প্রধানমন্ত্রী শ্রী নরেন্দ্র মোদী এক বার্তায় বলেছেন, “আজ বিশ্ব শৌচাগার দিবসে আমরা সারা দেশ জুড়ে পরিস্কার পরিচ্ছন্নতা এবং শৌচালয়ের সুযোগ-সুবিধা বৃদ্ধির লক্ষ্যে আমাদের অঙ্গিকারের কথা পুনরায় ব্যক্ত করি। বিগত চার বছরে ভারতে যে লক্ষ্যণীয় গতিতে শৌচালয়ের সুযোগ-সুবিধা বৃদ্ধি পেয়েছে, তারজন্য আমরা গর্বিত। পরিস্কার-পরিচ্ছন্ন ভারত গড়ে তোলা এবং আরো ভালো শৌচালয়ের সুযোগ-সুবিধা সুনিশ্চিত করার বিষয়টি এখন গণ আন্দোলন হয়ে উঠেছে। ১৩০ কোটি ভারতীয় বিশেষ করে মহিলা ও যুবারা এই আন্দোলনে অগ্রণী ভূমিকা নিয়েছেন। স্বচ্ছ ভারতের স্বপ্ন পূরণ করার লক্ষ্যে যাঁরা কাজ করে চলেছেন, আমি তাঁদের অভিনন্দন জানাই।” /
ইরাক ও ইরানে ভূমিকম্পের ঘটনায় প্রাণহানির সংবাদে বিচলিত প্রধানমন্ত্রী

ইরান ও ইরাকের কয়েকটি অঞ্চলে ভূমিকম্পের কারণে প্রাণহানির ঘটনায় গভীর শোক ওসমবেদনা প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ভূমিকম্পে ক্ষতিগ্রস্ত ইরাক ও ইরানের কিছু কিছু অঞ্চলে এই মর্মান্তিকদুর্ঘটনায় যাঁরা তাঁদের প্রিয়জনকে হারিয়েছেন, তাঁদের শোক ও দুঃখের সমান অংশীদারআমিও। ঘটনায় যাঁরা আহত হয়েছেন, তাঁরা দ্রুত সুস্থ হয়ে উঠুন এই প্রার্থনা জানাই”।
স্থায়ী উন্নয়নের লক্ষ্যমাত্রায় পৌঁছতে জাতীয় পর্যবেক্ষণ কাঠামো গঠনে কেন্দ্রীয় মন্ত্রিসভার অনুমোদন

দেশে স্থায়ী উন্নয়নের লক্ষ্যমাত্রায় পৌঁছতে কেন্দ্রীয় মন্ত্রিসভা আজ এক উচ্চ পর্যায়ে পরিচালন সমিতি গঠনের অনুমোদন দিয়েছে। এই কমিটি জাতীয় পর্যবেক্ষণ কাঠামোর মধ্য থেকে নিয়মিত সময়ের ব্যবধানে উন্নয়নের কাজ পর্যালোচনা করবে। এই উচ্চ পর্যায়ের পরিচালন সমিতির নেতৃত্বে থাকবেন ভারতের মুখ্য পরিসংখ্যানবিদ এবং পরিসংখ্যান মন্ত্রকের সচিব ও সঙ্গে থাকবেন নীতি আয়োগের সদস্যরা। কয়েকজন আমন্ত্রিত ব্যক্তি ছাড়াও সংশ্লিষ্ট অন্যান্য মন্ত্রকের সচিবরাও এই সমিতির সদস্য হবেন এবং সময়ে সময়ে এই কাজ পর্যালোচনা করবেন। উন্নয়নের বিভিন্ন চ্যালেঞ্জগুলি মোকাবিলায় কার্যকর পরিকল্পনা গ্রহণ এবং চলতি জাতীয় নীতিগুলির আওতায় এর পর্যালোচনা করা হবে। জাতীয় ও রাজ্য স্তরে বিভিন্ন উন্নয়নমূলক কাজের অগ্রগতিও পর্যালোচনা করা হবে। পরিসংখ্যানের ওপর নির্ভর করে পরিসংখ্যান মন্ত্রক জাতীয় রিপোর্ট পেশ করবে। এই রিপোর্টে কাজের উন্নয়ন, বিভিন্ন সমস্যা ও এর সমাধানের সুপারিশগুলি জাতীয় স্তরে পেশ করা হবে। তথ্যের সূত্রানুসারে মন্ত্রক ও দপ্তর নিয়মিত তথ্য প্রদানের দায়িত্বে থাকবে। কার্যকর পর্যালোচনার জন্য উন্নত পর্যায়ের তথ্য প্রযুক্তি সামগ্রী ব্যবহার করা হবে। উন্নয়নের অর্থনৈতিক, সামাজিক ও পরিবেশগত দিক খতিয়ে দেখা হবে। ‘সবকা সাথ, সবকা বিকাশ’ – এর ওপর ভিত্তি করে দারিদ্র্য মোকাবিলায় বিভিন্ন পন্থা-পদ্ধতি নির্ণয় করা হবে। অর্থনীতির স্থায়ী উন্নতির জন্য ১৭টি লক্ষ্যমাত্রা ও ১৬৯টি দিশা স্থির করা হয়েছে। এর ফলে, জীবনযাত্রার মানে অভিন্নতা দূর করে সকলের জন্য ব্যাপক সুযোগ সৃষ্টি হবে। এই স্থায়ী উন্নয়নের লক্ষ্যে কাজের ফলে দেশের মানুষের জীবনযাত্রার মানে সামগ্রিক পরিবর্তন আসবে এবং সমগ্র দেশ এর থেকে লাভবান হবে।
মায়ানমারের স্টেট কাউন্সিলর দাও আং সান সু কি-র জন্য বিশেষ উপহার ভারতের প্রধানমন্ত্রীর

মায়ানমারের স্টেট কাউন্সিলর দাও আং সান সুকি ১৯৮৬ সালের মে মাসে সিমলার ইন্ডিয়ান ইনস্টিটিউটঅফ অ্যাডভান্সড স্টাডি-তে যে মূল গবেষণা প্রস্তাবটি ফেলোশিপ লাভের জন্য পেশ করেছিলেন তারই এক বিশেষ প্রতিলিপি আজ তাঁর হাতে উপহারস্বরূপ তুলে দেন মায়ানমার সফররত ভারতের প্রধানমন্ত্রী শ্রী নরেন্দ্র মোদী। সু কি-র গবেষণার বিষয় ছিল,‘ঔপনিবেশিকশাসনকালে বার্মিজ তথা ভারতীয় মেধা ঐতিহ্যের ক্রমবিকাশ : এক তুলনামূলক সমীক্ষা’। / ..
প্রগতি ময়দানে ৩.৭০ এবার জমির আধুনিকীকরনে মন্ত্রীসভার অনুমোদন

প্রধানমন্ত্রীর পৌরহিত্যে কেন্দ্রীয় মন্ত্রিসভা বুধবারের (১৩ জুন) বৈঠকে নতুন দিল্লির প্রগতি ময়দানে ৩.৭০ একর জমির আধুনিকীকরনের জন্য ভারতীয় বাণিজ্য প্রসার সংগঠনকে (আইটিপিও) দীর্ঘমেয়াদী ভিত্তিতে ৯৯ বছরের লীজ দেওয়ার বিষয়টি অনুমোদন করেছে। এক স্বচ্ছ প্রতিযোগিতামূলক নিলাম প্রক্রিয়ার মাধ্যমে বেসরকারি ক্ষেত্র সহ একটি তৃতীয় পক্ষ এই জমিতে হোটেল নির্মাণ করে তা চালাবে। প্রগতি ময়দানের পুনরোন্নয়ন প্রকল্পের এটি প্রথম পর্যায়। সুসংহত প্রর্দশনী তথা সম্মেলন কেন্দ্র সংক্রান্ত এই প্রকল্পটি কেন্দ্রীয় মন্ত্রীসভার অর্থনৈতিক বিষয়ক কমিটি ২০১৭-র জানুয়ারি মাসে অনুমোদন করে। সেই সময় প্রকল্প খাতে খরচ ধরা হয়েছিল ২ হাজার ২৫৪ কোটি টাকা। প্রকল্পের আওতায় একটি অত্যাধুনিক শিল্প প্রদর্শনী তথা সম্মেলন কেন্দ্র গড়ে তোলার সংস্হান ছিল। যেখানে সাত হাজার মানুষের বসার বন্দোবস্ত থাকছে। এছাড়াও, বেসমেন্ট এরিয়ায় ৪ হাজার ৮০০ গাড়ি পার্কিংয়ের ব্যবস্হা থাকবে। প্রগতি ময়দানের পার্শ্ববর্তী এলাকায় যানজট এড়ানোর ব্যবস্হাতেও এই প্রকল্প সাহায্য করবে। এই জমির আধুনিকীকরণের ফলে যে তহবিল তৈরি হবে, তা প্রদর্শনী তথা সম্মেলন কেন্দ্র নির্মাণে খরচ করা হবে। শীর্ষ পর্যায়ের বৈঠক আয়োজনের পাশাপাশি বাণিজ্য প্রসারের জন্যও প্রদর্শনী তথা অনুষ্ঠান স্হলটিকে কেন্দ্র ও রাজ্য সরকারের স্বার্থে ব্যবহার করা হবে। প্রকল্প নির্মাণ ও যানজট সমস্যার সমাধানের কাজ পুরোদমে চলেছে। ভারতীয় বাণিজ্য প্রসার সংগঠনের পক্ষ থেকে জানানো হয়েছে, সমগ্র প্রকল্পের নির্মাণ কাজ ২০১৯-র সেপ্টেম্বর নাগাদ শেষ হয়ে যাবে। এই প্রকল্প ভারতীয় বাণিজ্য ও শিল্পের জন্য লাভজনক হবে এবং ভারতের বৈদেশিক বাণিজ্য বাড়াতে সাহায্য করবে। /
ভোপাল মেমোরিয়াল হাসপাতাল ও গবেষণা কেন্দ্রের বিশেষজ্ঞ চিকিৎসক ও চিকিৎসা আধিকারিকদের অবসর গ্রহণের বয়স ৬৫-তে উন্নীত করার সিদ্ধান্ত কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ভোপাল মেমোরিয়াল হাসপাতাল ও গবেষণা কেন্দ্রের সাধারণ কর্তব্যরত চিকিৎসক আধিকারিক, স্পেশালিস্ট গ্রেডের চিকিৎসক বিশেষজ্ঞ এবং শিক্ষাদানের সঙ্গে যুক্ত চিকিৎসক অধ্যাপকদের অবসর গ্রহণের বয়স বাড়িয়ে ৬৫ করার প্রস্তাবটি অনুমোদিত হ’ল। প্রস্তাবটি পেশ করা হয়েছিল কেন্দ্রীয় স্বাস্থ্য ও পরিবার কল্যাণ মন্ত্রকের স্বাস্থ্য গবেষণা দপ্তরের পক্ষ থেকে। কেন্দ্রীয় স্বাস্থ্য পরিষেবা এবং অন্যান্য কেন্দ্রীয় সরকারি হাসপাতাল ও প্রতিষ্ঠানের চিকিৎসকদের অবসর গ্রহণের বয়সের সঙ্গে সমতা রাখতেই এই অনুমোদনের সিদ্ধান্ত নেয় কেন্দ্রীয় মন্ত্রিসভা। প্রসঙ্গত উল্লেখ্য, কেন্দ্রীয় স্বাস্থ্য পরিষেবার সঙ্গে যুক্ত সাধারণ কর্তব্যরত চিকিৎসক আধিকারিক, শিক্ষাদানের সঙ্গে যুক্ত বিশেষজ্ঞ চিকিৎসক এবং অন্যান্য সংশ্লিষ্ট কর্মীদের অবসর গ্রহণের বয়ঃসীমা ৬৫ বছরে উন্নীত করা হয় এ বছরের জানুয়ারি মাসে।
ভারতওসুরিনামেরমধ্যে নির্বাচন পরিচালনা সংক্রান্ত সমঝোতাপত্র স্বাক্ষরে কেন্দ্রীয় মন্ত্রিসভার সায়

নির্বাচনী ব্যবস্হা নিয়ন্ত্রন ও পরিচালনার ক্ষেত্রে ভারত ও সুরিনামের মধ্যে সহযোগিতা স্হাপনের সমঝোতাপত্র স্বাক্ষরের বিষয়ে কেন্দ্রীয় মন্ত্রীসভা অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভার এই সিদ্ধান্তের ফলে দু দেশের মধ্যে নির্বাচনী প্রক্রিয়া সংক্রান্ত তথ্য এবং এই ক্ষেত্রে প্রাতিষ্ঠানিক ও প্রযুক্তিগত উন্নয়নের অভিজ্ঞতাও বিনিময় করা সম্ভব হবে। নির্বাচন সংক্রান্ত তথ্য বিনিময়, ক্ষমতা গঠন, কর্মীদের প্রশিক্ষণ ও নিয়মিত পরামর্শ গ্রহনের ক্ষেত্রে সহযোগিতা করা হবে। এই সমঝোতাপত্রের ফলে ভারত ও সুরিনামের মধ্যে নির্বাচন পরিচালনা ব্যবস্হা ও প্রযুক্তিগত সহায়তার ক্ষেত্রে দ্বিপাক্ষিক সহযোগিতা বৃদ্ধি পাবে।
প্রধানমন্ত্রী আগামীকাল নতুন দিল্লীর দ্বারকাতে ভারত আন্তর্জাতিক সম্মেলন তথা প্রদর্শনী কেন্দ্রের শিলান্যাস করবেন

প্রধানমন্ত্রী শ্রী নরেন্দ্র মোদী বৃহস্পতিবার (২০ সেপ্টেম্বর) নতুন দিল্লীর দ্বারকাতে ভারত আন্তর্জাতিক সম্মেলন তথা প্রদর্শনী কেন্দ্রের শিলান্যাস করবেন। এই উপলক্ষে এক সমাবেশেও তিনি ভাষণ দেবেন। দ্বারকা সেক্টর ২৫-এ অত্যাধুনিক এই প্রদর্শনী তথা সম্মেলন কেন্দ্রটিতে বিভিন্ন আর্থিক পরিষেবার পাশাপাশি আতিথেয়তার সমস্তরকম সুযোগ-সুবিধা থাকবে। এই কেন্দ্রটি নির্মাণে আনুমানিক খরচ ধরা হয়েছে ২৫ হাজার ৭০০ কোটি টাকা। কেন্দ্রীয় বাণিজ্য ও শিল্প মন্ত্রকের শিল্পনীতি ও প্রসার দপ্তরের অধীন ১০০ শতাংশ সরকারি মালিকানাধীন সংস্থা ইন্ডিয়া ইন্টারন্যাশনাল কনভেনশন অ্যান্ড একজিবিশন সেন্টার লিমিটেড এই অত্যাধুনিক কেন্দ্রটি নির্মাণের দায়িত্ব রয়েছে।
কেন্দ্রীয়মন্ত্রিসভাঅভিন্ন পণ্য ও পরিষেবা কর ব্যবস্থার আওতায় একটি জাতীয় মুনাফা বিরোধীকর্তৃপক্ষ স্থাপনের সিদ্ধান্ত অনুমোদন করেছে

প্রধানমন্ত্রীশ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা অভিন্ন পণ্য ও পরিষেবা কর(জিএসটি) ব্যবস্থার আওতায় জাতীয় মুনাফা বিরোধী কর্তৃপক্ষ (এনএএ)-এর চেয়ারম্যান এবংটেকনিক্যাল সদস্যদের জন্য পদ সৃষ্টি অনুমোদন করেছে। গতকাল বহুল প্রচলিত বিরাটসংখ্যক পণ্যদ্রব্যের জিএসটি-র হার উল্লেখযোগ্যভাবে হ্রাস করার সিদ্ধান্তেরপ্রেক্ষিতে এই কর্তৃপক্ষ গঠন করা হবে। এর ফলে, বিভিন্ন পণ্য এবং পরিষেবার জিএসটিহার কমার সুবিধা যাতে সাধারণ গ্রাহকরা পেতে পারেন এবং সংশ্লিষ্ট পণ্যদ্রব্যগুলির দামকমে, তা নিশ্চিত করতে একটি শীর্ষ সংস্থা গঠনের পথ প্রশস্ত হবে। এইকর্তৃপক্ষের প্রধান হবেন ভারত সরকারের সচিব পর্যায়ের একজন বরিষ্ঠ আধিকারিক।এছাড়াও, কেন্দ্র এবং রাজ্য সরকারগুলির চারজন টেকনিক্যাল সদস্য এই কমিটিতে থাকবেন।জিএসটি হার হ্রাসের ফলে বিভিন্ন পণ্য এবং পরিষেবার দাম কমার সুবিধা যাতে গ্রাহকদেরকাছে পৌঁছে দেওয়া যায়, সেই লক্ষ্যে সম্ভাব্য সব ধরনের পদক্ষেপ নিতে যে সরকারবদ্ধপরিকর, এর মাধ্যমে তা সুস্পষ্ট হয়েছে। স্মরণকরা যেতে পারে যে, ২০১৭-র ১৪ নভেম্বর মধ্যরাত থেকে ১৭৮টি পণ্যের জিএসটি হার ২৮শতাংশ থেকে কমিয়ে ১৮ শতাংশ করা হয়েছে। ২৮ শতাংশ হারে জিএসটি যুক্ত পণ্যের সংখ্যাবর্তমানে মাত্র ৫০টি। অনুরূপভাবে, এক বিরাট সংখ্যক পণ্যের জিএসটি ১৮ শতাংশ থেকেকমিয়ে ১২ শতাংশ এবং কোন কোন ক্ষেত্রে আরওকমিয়ে সম্পূর্ণ কর ছাড় দেওয়া হয়েছে। জিএসটিআইনে যে মুনাফা বিরোধীতার পদক্ষেপের কথা বলা হয়েছে তাতে সমস্ত ধরনের পণ্যদ্রব্যেরওপর জিএসটি-র কম হার এবং ইনপুট ট্যাক্স ক্রেডিট-এর পূর্ণ সুবিধা যাতে গ্রাহকদেরকাছে পৌঁছনো যায়, তার জন্য একটি প্রাতিষ্ঠানিক ব্যবস্থা গড়ে তোলার কথা রয়েছে। এইপ্রাতিষ্ঠানিক ব্যবস্থায় জাতীয় মুনাফা বিরোধী কর্তৃপক্ষ, একটি স্থায়ী কমিটি এবংপ্রত্যেক রাজ্যের জন্য একটি পর্যালোচনা কমিটি রয়েছে। এছাড়াও, কেন্দ্রীয় সীমা শুল্কও অভ্যন্তরীণ শুল্ক পর্ষদে সুরক্ষা সংক্রান্ত মহানির্দেশনালয় (ডায়রেক্টরেট জেনারেলঅফ সেফ্‌গার্ডস) রয়েছে। যদিকোন গ্রাহক মনে করেন যে, কোন পণ্য বা পরিষেবার ওপর জিএসটি কমানোর সুবিধা তাঁরাপাচ্ছেন না, সেক্ষেত্রে সংশ্লিষ্ট রাজ্যের পর্যালোচনা কমিটির কাছে তাঁরা লিখিতভাবেআবেদন জানাতে পারবেন। তবে, সর্বভারতীয় ক্ষেত্রে কোন বিশেষ বহুল প্রচলিত পণ্যের ওপরমুনাফা সংক্রান্ত ঘটনার জন্য গ্রাহকরা সরাসরি স্থায়ী কমিটির কাছে আবেদন জানাতেপারবেন। স্থায়ী কমিটি, এইসব আবেদনের প্রাথমিক বিবেচনার পর বিস্তারিত তদন্তের জন্যডায়রেক্টরেট জেনারেল অফ সেফ্‌গার্ডস-এর কাছে পাঠাবে। এই সংস্থা তদন্তের পর তাদেরপ্রতিবেদন জাতীয় মুনাফা বিরোধী কর্তৃপক্ষকে জানাবে। জাতীয়মুনাফা বিরোধী কর্তৃপক্ষ যদি মনে করে যে, মুনাফা বিরোধী পদক্ষেপ গ্রহণ করাপ্রয়োজন, সেক্ষেত্রে সংশ্লিষ্ট সরবরাহকারী বা ব্যবসায়ীদের জিনিসপত্রের দাম কমানোরনির্দেশ দেওয়ার অথবা পণ্য বা পরিষেবার বর্ধিত দাম সুদ সহ গ্রাহকদের ফেরৎ দেওয়ারনির্দেশ দিতে পারেন। যে সব ক্ষেত্রে বেআইনি মুনাফা গ্রাহকদের কাছে পৌঁছে দেওয়াযাবে না, সেক্ষেত্রে গ্রাহক কল্যাণ তহবিলে তা জমা রাখার জন্য নির্দেশ দেওয়া যেতেপারে। কোন বিশেষ ক্ষেত্রে, মুনাফা বিরোধী কর্তৃপক্ষ দোষী ব্যবসায়িক সংস্থার ওপরশাস্তিমূলক ব্যবস্থা নিতে পারবে এবং জিএসটি-র আওতায় সংশ্লিষ্ট সংস্থাররেজিস্ট্রেশন বাতিল করার ক্ষমতাও তাদের থাকবে। জাতীয়মুনাফা বিরোধী কর্তৃপক্ষ গঠনের ফলে গ্রাহকদের আস্থা বাড়বে এবং সাম্প্রতিক সময়েজিএসটি হার কমার সুবিধা এবং সাধারণভাবে জিএসটি রূপায়ণের ফলে সুবিধাগুলি যাতে তাঁরাপান, তা সুনিশ্চিত হবে।
ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া এবং কেনিয়ার ইন্সটিটিউট অফ সার্টিফায়েড পাবলিক অ্যাকাউন্ট্যান্টস-এর মধ্যে মউ স্বাক্ষরে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে ইন্সটিটিউট অফ চার্টার্ড অ্যাকাউন্ট্যান্টস অফ ইন্ডিয়া (আইসিএআই) এবং কেনিয়ার ইন্সটিটিউট অফ সার্টিফায়েড পাবলিক অ্যাকাউন্ট্যান্টস (আইসিপিএকে)-এর মধ্যে সমঝোতাপত্র বা মউ স্বাক্ষরের বিষয়টি অনুমোদিত হয়েছে। এই মউ স্বাক্ষরের ফলে দুই দেশের প্রতিষ্ঠানের মধ্যে যৌথ গবেষণা, কাজকর্ম সম্পাদনে গুণমান বজায় রাখা, দক্ষতা ও সক্ষমতা বৃদ্ধি, শিক্ষানবিশ অ্যাকাউন্ট্যান্ট বিনিময় কর্মসূচি সহ ধারাবাহিকভাবে পেশাদারিত্ব মানোন্নয়ন সংক্রান্ত পাঠ্যসূচি রচনা, কর্মশিবির এবং সম্মেলন আয়োজনের ক্ষেত্রে পারস্পরিক সহযোগিতা গড়ে তোলা সম্ভব হবে। এছাড়াও ভারত ও কেনিয়ার এই দুই প্রতিষ্ঠানের কর্মীরা জ্ঞান ও অভিজ্ঞতা বিনিময় করতে পারবেন। এমনকি, জ্ঞান সমৃদ্ধকরণে যৌথ কর্মসূচি গ্রহণ করাও সম্ভব হবে। দুই প্রতিষ্ঠানই তাদের শিক্ষানবিশ অ্যাকাউন্ট্যান্ট বিনিময়ও করতে পারবে। আশা করা হচ্ছে, এই মউ স্বাক্ষরের ফলে কেনিয়াতে ভারতীয় চার্টার্ড অ্যাকাউন্ট্যান্টদের জন্য পেশাদারিত্বমূলক সুযোগ-সুবিধার সম্ভাবনা বৃদ্ধি পাবে।
কাস্টম্‌সসংক্রান্ত বিষয়ে সহযোগিতা প্রসারের লক্ষ্যে ভারত ও ফিলিপিন্স-এর মধ্যে চুক্তিস্বাক্ষর  : অনুমোদন কেন্দ্রীয় মন্ত্রিসভার

ভারতও ফিলিপিন্স-এর মধ্যে কাস্টম্‌স সংক্রান্ত বিষয়ে সহযোগিতা সম্পর্কিত এক চুক্তিস্বাক্ষর এবং তা সমর্থনের বিষয় সম্মতি জানাল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে আজ এইঅনুমোদনদানের সিদ্ধান্ত গ্রহণ করা হয়। এইচুক্তির আওতায়, কাস্টম্‌স সংক্রান্ত অপরাধের ঘটনাগুলির তদন্ত ও অনুসন্ধানের কাজেদুটি দেশের মধ্যে প্রয়োজনীয় ও প্রাসঙ্গিক তথ্যের আদান-প্রদানের পাশাপাশি,অপরাধমূলক ঘটনা রোধ করার ক্ষেত্রেও এক নিবিড় সহযোগিতা গড়ে উঠবে।
কেন্দ্রীয় মন্ত্রিসভা তিরুপতি ও বেরহামপুরে আইআইএসইআর-এর স্থায়ী ক্যাম্পাস স্থাপন ও চালুর সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে অন্ধ্রপ্রদেশের তিরুপতি এবং ওড়িশার বেরহামপুরে ইন্ডিয়ান ইনস্টিটিউট অফ সায়েন্স, এডুকেশন অ্যান্ড রিসার্চের (আইআইএসইআর) স্থায়ী ক্যাম্পাস স্থাপন ও চালু করার সিদ্ধান্ত অনুমোদিত হয়েছে। এর জন্য মোট ৩,০৭৪.১২ কোটি টাকা ব্যয় হবে বলে মনে করা হচ্ছে।এর মধ্যে ২,৩৬৬.৪৮ কোটি টাকা এককালীন স্থায়ী ব্যয় এবং ৭০৭.৬৪ কোটি টাকা পৌনপৌনিক ব্যয় হবে। দুটি আইআইএসইআর-এর প্রত্যেকটির জন্য একজন করে রেজিস্ট্রারের পদ সৃষ্টির সিদ্ধান্তও অনুমোদিত হয়েছে। এঁরা সপ্তম কেন্দ্রীয় বেতন আয়োগের ১৪ নম্বর পর্যায়ের বেতন ও অন্যান্য সুবিধাদি পাবেন। প্রতিষ্ঠান দুটি প্রতিষ্ঠার জন্য মোট ব্যয়ের পরিমাণ হবে ৩,০৭৪.১২ কোটি টাকা। এর মধ্যে ২৩৬৬.৪৮ কোটি টাকা হবে নির্মাণ ব্যয়। প্রত্যেকটি প্রতিষ্ঠানে ১ লক্ষ ১৭ হাজার বর্গ মিটার জায়গা থাকবে এবং ১৮৫৫ জন ছাত্রছাত্রীর পড়াশোনার ব্যবসা থাকবে। ২০২১-এর ডিসেম্বরের মধ্যে এই প্রতিষ্ঠান দুটি নির্মাণের কাজ শেষ হবে। আইআইএসইআর-গুলিতে উচ্চমানের স্নাতক ও স্নাতকোত্তর পর্যায়ের পড়াশোনা, পিএইচডি / ইন্টিগ্রেটেড পিএইচডি’র ব্যবস্থা থাকবে। বিজ্ঞানের নতুন বিষয়ে এখানে গবেষণা করবেন ছাত্রছাত্রীরা। এজন্য শ্রেষ্ঠ শিক্ষকদের এখানে নিয়োগ করা হবে। এর ফলে, ভারতের এক জ্ঞানভিত্তিক অর্থনীতি হয়ে ওঠা এবং দেশের জন্য বিজ্ঞান-শিক্ষিত কর্মীবাহিনীর এক দৃঢ় ভিত্তি গড়ে উঠবে।
পবিত্র রমজান মাসের শুভ সূচনায় প্রধানমন্ত্রী সাধারণ মানুষকে অভিনন্দন জানিয়েছেন

প্রধানমন্ত্রী শ্রী নরেন্দ্র মোদী পবিত্র রমজান মাসের শুভ সূচনা উপলক্ষে জনসাধারণকে শুভেচ্ছা ও অভিনন্দন জানিয়েছেন। প্রধানমন্ত্রী এক বার্তায় সবার জন্য পবিত্র রমজানের শুভেচ্ছা ও অভিনন্দন জানান। তিনি বলেন যে, পয়গম্বর মহম্মদের ধর্মীয় চিন্তাকে আমাদের স্মরণ করতে হবে। তিনি মানুষের মধ্যে মৈত্রী, দয়া এবং দানের গুরুত্বের কথা তুলে ধরেছেন। পবিত্র রমজান মাসের মূল কথাই হচ্ছে এগুলি। /…
সিআইএসএফ-এর প্রতিষ্ঠা দিবসে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী সিআইএসএফ-এর প্রতিষ্ঠা দিবসে এই বাহিনীরকর্মী ও আধিকারিকদের অভিনন্দন জানিয়েছেন। তিনি বলেছেন, “কেন্দ্রীয় শিল্প নিরাপত্তাবাহিনীর প্রতিষ্ঠা দিবসে আমি সংশ্লিষ্ট সকলকে শুভেচ্ছা ও অভিনন্দন জানাই। সিআইএসএফআমাদের দেশের গুরুত্বপূর্ণ শিল্প সংস্থাগুলির নিরাপত্তা বিধানের গুরুত্বপূর্ণ কাজকরে থাকে। এই সংস্থাগুলির মাধ্যমেই ভারতের পুনরুত্থানের কাজ হচ্ছে এবং জাতির মধ্যেযোগসূত্র গড়ে উঠছে”।
তুঙ্গভদ্রা ইস্পাত উৎপাদনলিমিটেড(টিএসপিএল) বন্ধ করে দেওয়ার সিদ্ধান্তের বাস্তবায়নে সম্মতি কেন্দ্রীয়মন্ত্রিসভার

তুঙ্গভদ্রা ইস্পাতউৎপাদন লিমিটেডকে (টিএসপিএল) বন্ধ করে দেওয়ার জন্য কেন্দ্রীয় মন্ত্রিসভারঅর্থনৈতিক বিষয় সংক্রান্ত কমিটির সিদ্ধান্তকে বাস্তবায়িত করার প্রস্তাবটি আজঅনুমোদন লাভ করল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে। এর ফলে, টিএসপিএল-এর হিসাব সংক্রান্ত বাধ্যবাধকতা মিটে যাওয়ারপরে রেজিস্ট্রার অফ কোম্পানিজ-এর তালিকা থেকে সংস্থাটিকে বাদ দেওয়া হবে। প্রসঙ্গত উল্লেখ্য,এই সংস্থাকে বন্ধ করে দেওয়ার প্রস্তাবটি কেন্দ্রীয় মন্ত্রিসভার অর্থনৈতিক বিষয়সংক্রান্ত কমিটির বৈঠকে অনুমোদিত হয় ২০১৫-র ডিসেম্বরে। টিএসপিএল-এর কর্মী ওশ্রমিকদের পাওনাগণ্ডা মিটিয়ে দেওয়ার পরই এই সংস্থাটিকে বন্ধ করে দেওয়ার কথা বলাহয়। এমএমএইচ প্ল্যান্টটি ২০ হাজার বর্গ মিটার জমি সহ কর্ণাটক সরকারের অনুকূলেহস্তান্তরের প্রস্তাবও অনুমোদন লাভ করেছেকেন্দ্রীয় মন্ত্রিসভার। হসপেট-এ অবস্থিতসংস্থার ৮২.৩৭ একর জমিকর্ণাটক সরকারকে বিক্রি করে দেওয়ার প্রস্তাবেও সম্মতি জানায়কেন্দ্রীয় মন্ত্রিসভা। কর্ণাটক রাজ্য আবাসন পর্ষদের কাজে ঐ জমিটি ব্যবহারের অনুমতিদেওয়া হয়েছে। একর প্রতি ৬৬ লক্ষ টাকা মূল্যে ঐ জমিটি বিক্রি করা হচ্ছে কর্ণাটক সরকারকে। /
প্রধানমন্ত্রী ১৯ নভেম্বর অরুণাচল প্রদেশ ও উত্তরপ্রদেশ সফরে যাবেন

নয়াদিল্লি, ১৭ নভেম্বর ২০২২ প্রধানমন্ত্রী শ্রী নরেন্দ্র মোদী ১৯ নভেম্বর উত্তরপ্রদেশ ও অরুণাচল প্রদেশ সফর করবেন। সকাল ৯-৩০ মিনিট নাগাদ ইটানগরে দোন্যি পোলো বিমানবন্দরটির উদ্বোধন করবেন এবং ৬০০ মেগাওয়াট ক্ষমতাসম্পন্ন কামেং জলবিদ্যুৎ কেন্দ্রটি জাতির উদ্দেশে উৎসর্গ করবেন। এরপর তিনি যাবেন উত্তরপ্রদেশের বারাণসীতে। সেখানে তিনি বেলা ২টো নাগাদ ‘কাশী তামিল সঙ্গমম’-এর উদ্বোধন করবেন। অরুণাচল প্রদেশে প্রধানমন্ত্রী উত্তর-পূর্ব ভারতের যোগাযোগ ব্যবস্থাকে ত্বরান্বিত করতে প্রধানমন্ত্রী অরুণাচল প্রদেশের ইটানগরে দোন্যি পোলো বিমানবন্দরটি উদ্বোধন করবেন। এটি হবে এই রাজ্যের প্রথম গ্রিনফিল্ড বিমানবন্দর। বিমানবন্দরের নামটি অরুণাচল প্রদেশের সমৃদ্ধ সাংস্কৃতিক ঐতিহ্যের পরিচয় বহন করে। ‘দোন্যি’ অর্থাৎ, সূর্য এবং ‘পোলো’ অর্থাৎ, চাঁদ। বিমানবন্দরটি ৬৯০ একর জমির ওপর ৬৪০ কোটি টাকা ব্যয়ে নির্মাণ করা হয়েছে। রানওয়ের দৈর্ঘ্য ২,৩০০ মিটার। সবরকম আবহাওয়ায় চলাচলের অনুকূল এই বিমানবন্দর। বিমানবন্দরের টার্মিনালটি আধুনিকভাবে গড়ে তোলা হয়েছে। এতে থাকছে শক্তিসাশ্রয়ী পুনর্নবীকরণযোগ্য শক্তি এবং পুনর্ব্যবহারযোগ্য সম্পদের সুযোগ। ইটানগরে নতুন এই বিমানবন্দরটি কেবলমাত্র এই অঞ্চলের যোগাযোগ ব্যবস্থার উন্নতি ঘটাবে তাই নয়, বাণিজ্য ও পর্যটনে গতি আনবে। এই অঞ্চলের সামগ্রিক অর্থনৈতিক উন্নয়ন হবে। অনুষ্ঠানে প্রধানমন্ত্রী ৬০০ মেগাওয়াট কামেং জলবিদ্যুৎ কেন্দ্রটিও জাতির উদ্দেশে উৎসর্গ করবেন। ৮,৪৫০ কোটি টাকা ব্যয়ে অরুণাচল প্রদেশের পশ্চিম কামেং জেলায় ৮০ কিলোমিটার জায়গা জুড়ে এই প্রকল্প গড়ে তোলা হয়েছে। সবুজ শক্তি উৎপাদনের প্রতি দেশ যে প্রতিশ্রুতিবদ্ধ, তা পূরণে এই কেন্দ্রটি অনেকটাই সাহায্য করবে। বারাণসীতে প্রধানমন্ত্রী প্রধানমন্ত্রী শ্রী নরেন্দ্র মোদীর ‘এক ভারত শ্রেষ্ঠ ভারত’ চিন্তাধারার ওপর নির্ভর করে সরকার ‘কাশী তামিল সঙ্গমম’-এর আয়োজন করেছে। কাশীতে এক মাসব্যাপী এই অনুষ্ঠানের উদ্বোধন করবেন প্রধানমন্ত্রী। এই অনুষ্ঠানের মূল লক্ষ্য হল তামিলনাড়ু এবং কাশীর মধ্যে বহু প্রাচীন যোগাযোগ ব্যবস্থার পুনরুদ্ধার। প্রাচীনকাল থেকেই এই দুই স্থান দেশের শিক্ষা ব্যবস্থার ক্ষেত্রে বিশেষ গুরুত্বপূর্ণ। অনুষ্ঠানটি পড়ুয়া, দার্শনিক, ব্যবসায়ী, শিল্পী, বিদ্বান ব্যক্তি সহ সমাজের সর্বস্তরের মানুষের ক্ষেত্রে এক গুরুত্বপূর্ণ যোগাযোগের স্থান হয়ে উঠবে। এখানে তাঁরা তাঁদের জ্ঞান বিতরণ করবেন এবং একে অন্যের সংস্কৃতির সঙ্গে পরিচিত হবেন। তামিলনাড়ু থেকে প্রায় ২,৫০০ প্রতিনিধি কাশীতে আসবেন। আয়োজিত হবে আলোচনাসভার। এক মাসব্যাপী হস্তশিল্প প্রদর্শনীরও আয়োজন করা হয়েছে। থাকবে বইমেলার ব্যবস্থাও। এছাড়া, দেখানো হবে তথ্যচিত্র। ঐতিহাসিক স্থান ও এই দুই জায়গার খাবার-দাবার সম্পর্কেও বিবরণ তুলে ধরা হবে অনুষ্ঠানে। নতুন শিক্ষানীতি, ২০২০-তে ভারতীয় শিক্ষা ব্যবস্থার প্রাচীন সম্পদের ওপর বিশেষ জোর দেওয়া হয়েছে। আইআইটি মাদ্রাজ এবং বিএইচইউ এই কর্মসূচির জন্য দুটি প্রধান কেন্দ্র।
মায়ানমারের বাগান অঞ্চলে সুপ্রাচীন আনন্দ মন্দির আজ পরিদর্শন করলেন ভারতের প্রধানমন্ত্রী

মায়ানমারের বাগান অঞ্চলে অবস্থিত আনন্দ মন্দিরটি আজ পরিদর্শন করেন প্রধানমন্ত্রী শ্রীনরেন্দ্র মোদী। এই বৌদ্ধ মন্দিরটি দ্বাদশ শতকে নির্মিত। সমগ্র বাগান অঞ্চলে এটি হলদ্বিতীয় বৃহত্তম মন্দির। এর কাঠামোগত সংরক্ষণের কাজে যুক্ত রয়েছে ভারতীয়পুরাতত্ত্ব বিভাগ (এএসআই)। মন্দিরটির ভাস্কর্যের রাসায়নিক সংরক্ষণের দায়িত্বওগ্রহণ করেছে ভারতের এই সরকারি সংস্থাটি। গত বছরের ভূমিকম্পের পর মন্দিরটির যেক্ষতি হয়েছিল, তার মেরামত ও সংস্কারের কাজও বর্তমানে চলছে। ভারতেরপ্রধানমন্ত্রীকে এই সংস্কার ও পুনর্নিমাণ প্রচেষ্টার একটি আলোকচিত্র প্রদর্শনী আজএখানে ঘুরিয়ে দেখানো হয়। তিনি মন্দিরে প্রার্থনা জানান এবং মন্দিরটি পরিক্রমাওকরেন। ভারতীয় পুরাতত্ত্ব বিভাগের প্রতিনিধিরা সংস্কার প্রক্রিয়ার খুঁটিনাটি বিষয়গুলিপ্রধানমন্ত্রীর কাছে ব্যাখ্যা করেন। শ্রী মোদীমন্দিরের ভিজিটর্স বুক-এ স্বাক্ষরদানের পাশাপাশি আনন্দ মন্দিরের সংস্কারপ্রচেষ্টায় ভারতের অবদানকে স্মরণীয় করে তুলতে একটি ফলকের আবরণও উন্মোচন করেন। প্রসঙ্গতউল্লেখ্য, এশিয়ার বিভিন্ন দেশে বেশ কিছু বড় বড় সংস্কার ও সংরক্ষণের কাজে যুক্তরয়েছে ভারতীয় পুরাতত্ত্ব বিভাগ। মায়ানমারের আনন্দ মন্দির ছাড়াও আফগানিস্তানেরবামিয়ান বুদ্ধজ, কম্বোডিয়ার আঙ্কারভাট, কম্বোডিয়ারই তা প্রহম মন্দির, লাওস-এরভ্যাট ফোউ মন্দির এবং ভিয়েতনামের মাই সন টেম্পল-এর বিভিন্ন সংস্কার প্রচেষ্টারসঙ্গে যুক্ত রয়েছে এএসআই। / .
বাণিজ্যিক সমস্যার সমাধানে এবং প্রতিকারমূলক ব্যবস্থা গ্রহণের ক্ষেত্রে ভারত-কোরিয়া সহযোগিতা : কর্মপরবর্তী অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ ভারত ও কোরিয়ার মধ্যে বাণিজ্যিক প্রতিকার ক্ষেত্রে সহযোগিতা প্রসারের লক্ষ্যে এ বছর জুলাই মাসে কোরিয়ার প্রেসিডেন্টের ভারত সফরকালে স্বাক্ষরিত একটি মউকে সরকারিভাবে অনুমোদন দেওয়া হয়। মউ-এর আওতায় অপ্রয়োজনীয় পণ্যের অযথা মজুত, ভর্তুকি সহায়তা, মূল্য বা মূল্যমান সম্পর্কিত বিষয়ে বিরোধের মতো বিষয়গুলিতে প্রতিকার, সুরাহা ও সমাধানের লক্ষ্যে ভারত ও কোরিয়ার মধ্যে পারস্পরিক সহযোগিতা আরও দৃঢ় হয়ে উঠবে বলে আশা করা হচ্ছে। প্রয়োজনে, রক্ষাকবচেরও সংস্থান রাখা হবে দ্বিপাক্ষিক বাণিজ্য সম্পর্কের সংশ্লিষ্ট ক্ষেত্রগুলিতে। /…
আফগানিস্হান ইসলামীয় সাধারণতন্ত্রের রাষ্ট্রপতির ভারত সফর

আফগানিস্হানের রাষ্ট্রপতি ডঃ মহম্মদ আসরাফ গানি গত ১৯ সেপ্টেম্বর প্রধানমন্ত্রী নরেন্দ্র মোদীর আমন্ত্রণে ভারত সফরে আসেন। দুই নেতা ভারত-আফগানিস্হান বহুমুখী কৌশলগত অংশীদারিত্বের অগ্রগতি ইতিবাচকভাবে মূল্যায়ণ ও পর্যালোচনা করেন। ভারত- আফগানিস্হান দ্বিপাক্ষিক বাণিজ্যের পরিমাণ ১০০ কোটি মার্কিন ডলার অতিক্রম করায় দুজনে সন্তোষ প্রকাশ করেন। গত ১২ থেকে ১৫ সেপ্টেম্বর মুম্বাইতে ভারত-আফগানিস্হান বাণিজ্য ও বিনিয়োগ প্রদর্শনী সুষ্ঠুভাবে অনুষ্ঠিত হয়েছে। এইজন্য দু’জন নেতাই প্রশংসায় মুখর হন এবং চাবহার বন্দর ও আকাশপথে পণ্য চলাচল ব্যবস্হা মজবুত করার ব্যাপারে একমত হন। আফগানিস্হানে পরিকাঠামো উন্নয়ন, মানবসম্পদ বিকাশ ও অন্যান্য উন্নয়নমূলক কাজেও দুটি দেশে একযোগে কাজ করার ব্যাপারে সম্মত হয়েছে। রাষ্ট্রপতি ঘানি আফগানিস্হানে শান্তি ও সম্প্রীতির পরিকল্পনা বজায় রাখতে এবং সন্ত্রাস ও চরমপন্হা দমনের জন্য তাঁর সরকার কি কি উদ্যোগ গ্রহণ করেছে, তা প্রধানমন্ত্রীকে জানান। প্রধানমন্ত্রী আবারও উল্লেখ করেন যে ভারত একটি আফগান-নেতৃত্বাধীন, আফগানচালিত ও আফগান নিয়ন্ত্রিত শান্তি ও পুর্নমিলনের প্রক্রিয়াকে সমর্থন করবে, যা আফগানিস্হানকে একটি ঐক্যবদ্ধ, শান্তিময়, সর্বজনবিদিত ও গণতান্ত্রিক দেশ হতে এবং একটি অর্থনৈতিকভাবে স্বচ্ছল দেশ হিসেবে আত্মপ্রকাশ করতে সাহায্য করবে। আফগানিস্হান সরকারের বিভিন্ন প্রয়াসে ভারতের অবিচল সমর্থনের ওপর প্রধানমন্ত্রী গুরুত্ব আরোপ করেন। আফগানিস্হানের নিরাপত্তা ও সার্বভৌমিকত্বকেও ভারত একইভাবে সমর্থন করে। আফগানিস্হানে সন্ত্রাসবাদী হামলা ও হিংসার ঘটনার নিন্দা করে প্রধানমন্ত্রী বলেন, এর ফলে বহু মূল্যবান মানবজীবন নষ্ট হয়েছে। তিনি আফগানিস্হানের মানুষ ও প্রতিরক্ষা বাহিনীর সন্ত্রাসের বিরুদ্ধে লড়াইয়ের প্রতি সংহতি ব্যক্ত করেন। বিভিন্ন আন্তর্জাতিক মঞ্চে দু’দেশের মধ্যে সমন্বয় স্হাপন ও পরামর্শ গ্রহণের কর্মসূচি সম্বন্ধে সন্তোষ প্রকাশ করে দুটি পক্ষই এই সহযোগিতাকে জোরদার করতে সম্মত হয়। এছাড়া, সমৃদ্ধি, শান্তি, স্হৈর্য্য ও প্রগতি স্হাপনে আঞ্চলিক স্হরে ও আন্তর্জাতিক পর্যায়েও অংশীদার হিসেবে আরো ঘনিষ্ঠভাবে কাজ করতেও দুটি দেশ সম্মতি প্রকাশ করে।
রাষ্ট্রীয় যুব স্বশক্তিকরণ কার্যক্রম ২০১৭-১৮ থেকে ২০১৯-২০ পর্যন্ত চালিয়ে যেতে মন্ত্রিসভার অনুমোদন

ধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে রাষ্ট্রীয় যুব স্বশক্তিকরণ কার্যক্রম ২০১৭-১৮ থেকে ২০১৯-২০ পর্যন্ত চালিয়ে যাওয়ার ব্যাপারে অনুমোদন মিলেছে। এই কর্মসূচি রূপায়ণে বাজেট বরাদ্দের পরিমাণ ১ হাজার ১৬০ কোটি টাকা। দ্বাদশ পঞ্চবার্ষিকী পরিকল্পনাকালে কেন্দ্রীয় অর্থমন্ত্রক ও নীতি আয়োগের সঙ্গে আলাপ-আলোচনার মাধ্যমে রাষ্ট্রীয় যুব স্বশক্তিকরণ কার্যক্রমের আওতায় আরও ৮টি প্রকল্পকে গ্রহণ করা হয়েছে। এরফলে সমস্ত প্রকল্পগুলি রূপায়ণে আরও সমন্বয় স্হাপিত হবে এবং সেগুলির কার্যকারিতা আরও বাড়বে। এমনকি প্রাপ্ত সম্পদের সদ্ব্যবহার করে আরও ভালো ফল পাওয়া যাবে। এই প্রকল্পগুলির মাধ্যমে ১৫-২৯ বছর বয়সী যুবকরা বিশেষভাবে উপকৃত হবেন। এছাড়াও ১০-১৯ বছর বয়সী বয়ঃসন্ধিকালীন মেয়েরাও লাভবান হবেন। রাষ্ট্রীয় যুব স্বশক্তিকরণ কার্যক্রমের আওতায় যে ৮টি প্রকল্পকে অন্তর্ভুক্ত করা হয়েছে সেগুলি হল- নেহরু যুব কেন্দ্র সংগঠন, ন্যাশনাল ইয়্যুথ কোর, কিশোর ও বয়ঃসন্ধিকালীন ছেলেমেয়েদের উন্নয়নে জাতীয় কর্মসূচি, আন্তর্জাতিক সহযোগিতা, যুব আবাস, স্কাউটিং ও গাইডিং সংগঠনগুলিকে সহায়তা, জাতীয় শৃঙ্খলা প্রকল্প এবং যুবাদের মধ্যে নেতৃত্বদানের ক্ষমতার বিকাশে জাতীয় কর্মসূচি।